indigo
విశాఖ‌ప‌ట్నంః కొన్ని రోజుల క్రితం విశాఖపట్నం నుంచి హైదరాబాద్‌, ఢిల్లీలకు విమాన సర్వీసులను
నిలిపివేసిన ఇండిగో సంస్థ వాటిని మళ్లీ విశాఖపట్నం నుంచి నడపనున్నట్టు ప్రకటించింది. అక్టోబర్‌
ఒకటో తేదీ నుంచి ఈ సర్వీసులు అందుబాటులోకి వస్తాయని విశాఖపట్నం విమాన ప్రయాణికుల
సంఘం ఉపాధ్యక్షులు ఓరుగంటి నరేశ్‌కుమార్‌ తెలిపారు. హైదరాబాద్‌ నుంచి ఉదయం 6.45 గంటలకు
బయలుదేరే విమానం ఉదయం 7.55 గంటలకు విశాఖపట్నం చేరుతుంది. ఇక్కడ నుంచి తిరిగి రాత్రి 9.45
గంటలకు బయలుదేరి హైదరాబాద్‌కు 11.15 గంటలకు చేరుతుంది. కాగా విశాఖపట్నంలో ఉదయం 8.45
గంటలకు బయలుదేరే విమానం ఢిల్లీకి 11.20 గంటలకు చేరుతుంది. అక్కడ రాత్రి 7.15 గంటలకు బయలుదేరి
విశాఖపట్నానికి 9.15 గంటలకు చేరుతుంది.